ফার্মেসীতে স্নাতক
ফার্মেসীতে স্নাতক একটি একাডেমিক ডিগ্রি।এটি বি.ফার্ম নামে পরিচিত। অনেক দেশে ফার্মাসিস্ট হিসাবে নিবন্ধকরণ আর অনুশীলনের জন্য এই ডিগ্রি একটি পূর্বশর্ত। যেহেতু বি.ফার্ম এবং ফার্ম.ডি উভয়ই পশ্চিমা দেশগুলিতে লাইসেন্স দেওয়ার পূর্বশর্ত ,তাই এই দুইটিকে সমতুল্য বলে বিবেচিত করা হয়। অনেক পশ্চিমা দেশগুলিতে বি.ফার্মে স্নাতক ধারীরা বিদেশী স্নাতক ফার্ম.ডি ধারীদের মতো একইভাবে অনুশীলন করে। এইখানে মূলত ওষুধের বৈশিষ্ট্য আর প্রভাবগুলি বোঝার প্রশিক্ষণ এবং রোগীদের সাথে তাদের ব্যবহার ও পরামর্শ দেওয়ার জন্য প্রয়োজনীয় দক্ষতা বিকাশের শিক্ষা দেওয়া হয়। ফার্মেসীতে স্নাতক ধারকরা বেশ কয়েকটি ক্ষেত্রে যেমন ফার্মাসিস্ট হওয়া, রোগীর পরামর্শ দেওয়া, মাস্টার্স ডিগ্রি নিয়ে পড়াশোনা করা, প্রভাষক হিসাবে বিশ্ববিদ্যালয়ে কাজ করা বা ড্রাগের তথ্য বিশেষজ্ঞ হিসাবে কাজ করার মতো বিভিন্ন ক্ষেত্রে কাজ করতে পারেন।